Diari Oficial de la Generalitat Valenciana


Sumari del DOGV 8454, del 31-12-2018 (2018/12897)

RESOLUCIÓ de 20 de desembre de 2018, de la consellera d'Habitatge, Obres Públiques i Vertebració del Territori, d'encàrrec de gestió d'activitats de caràcter tècnic en l'Autoritat de Transport Metropolità de València.
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8454

Data del DOGV
:   31-12-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/12235


Data del document
:   20-12-2018

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Resolució

Descriptors 

:   * Conselleria d'Habitatge, Obres Públiques i Vertebració del Territori

RESOLUCIÓ de 20 de desembre de 2018, de la consellera d'Habitatge, Obres Públiques i Vertebració del Territori, d'encàrrec de gestió d'activitats de caràcter tècnic en l'Autoritat de Transport Metropolità de València.  
 [2018/12685]  
L'àrea urbana de Castelló disposa d'un sistema de transport públic de viatgers que té un marc tarifari integrat en el qual, mitjançant títols d'aquesta índole, els usuaris poden accedir als serveis de transport de diferents operadors, i correspon a la conselleria competent en matèria de transport les funcions relatives a la gestió del règim tarifari en aquest àmbit, de conformitat amb el que preveu l'article 12 del Decret 159/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Habitatge, Obres Públiques i Vertebració del Territori.  
  
D'altra banda, l'apartat e de l'article 2 del Decret 81/2017, de 23 de juny, del Consell, pel qual s'aprova el Reglament de l'Autoritat de Transport Metropolità de València, d'ara en avant ATMV, atribueix a aquest organisme públic la gestió del règim tarifari dels serveis de transport de la seua competència.  
La gestió del règim tarifari requereix, entre altres qüestions, la realització de determinades actuacions de caràcter tècnic i tecnològic vinculades a l'eina tecnològica denominada Sistema d'Informació i Gestió ApunT, d'ara en avant SIGApunt, que són:  
a) Realitzar l'homologació tècnica d'equips, aplicacions i dispositius dels operadors de transport i de xarxes de venda de títols de transport, així com dels suports d'aquests títols de transport i altres actuacions tecnològiques relacionades amb el laboratori SIGApunT.  
  
b) Obtindre registres i dades informàtiques estructurades d'usos i serveis realitzats per les xarxes de vendes que permeten identificar les existències de suports de què disposen les xarxes de vendes; les vendes realitzades per aquestes segons tipologia de serveis i títols de transport i, en conseqüència, els ingressos que han d'abonar aquestes xarxes i les comissions que han de percebre en concepte de retribució dels seus serveis; així com la resolució d'incidències tecnològiques.  
c) Obtindre registres i dades informàtiques estructurades de cancel·lacions d'etapes dels usuaris en els serveis que presten els operadors de transport, que permeten calcular les liquidacions i compensacions, si n'hi ha, dels esmentats operadors, així com la resolució d'incidències tecnològiques.  
La conselleria competent en matèria de transport no disposa actualment de mitjans tècnics idonis per a dur a terme les tasques de caràcter tècnic indicades per a l'àrea urbana de Castelló, mentre que ATMV disposa, com a conseqüència de l'assumpció a partir de l'1 de gener de 2019, del personal que fins a hui realitzava aquestes funcions d'EVHA, de personal amb l'especialització i les competències tècniques necessàries per a la seua gestió, motiu pel qual raons d'eficàcia i d'eficiència aconsellen encomanar transitòriament a ATMV la realització de determinades tasques tècniques i tecnològiques vinculades al sistema SIGApunT per a l'àrea urbana de Castelló mentre aquesta conselleria es dote de personal a aquest efecte, de conformitat amb el que preveu l'article 11 de la Llei 40/2015, d'1 d'octubre, de règim jurídic del sector públic.  
  
Així mateix, l'assumpció de les competències de gestió tarifària en l'àmbit de l'àrea metropolitana de València per ATMV, amb data d'efectes d'1 de gener de 2019, exigeix un procés de transició en el qual es requerirà que la conselleria competent en matèria de transport realitze liquidacions vinculades a xarxes de vendes i operadors corresponents a l'exercici 2018 durant 2019, a causa de l'existència de títols de transport que havent sigut adquirits abans d'acabar l'exercici 2018 siguen objecte de cancel·lacions a partir de l'exercici 2019. D'aquesta manera, resulta procedent que les activitats recollides en els anteriors apartats b) i c) siguen objecte d'encàrrec a ATMV amb els mateixos requisits establits amb caràcter general per a l'encàrrec relatiu a l'àrea urbana de Castelló.  
  
El Consell d'Administració d'ATMV va aprovar, en la sessió de data 17 de desembre de 2018, l'acceptació de l'encàrrec en els termes d'aquesta.  
Per tot l'exposat abans, d'acord amb el que disposa l'article 2m) i la disposició final segona del Decret 81/2017, de 23 de juny, del Consell, pel qual s'aprova el Reglament de l'Autoritat de Transport Metropolità de València i en virtut del que disposa l'article 11 de la Llei 40/2015, d'1 d'octubre, de règim jurídic del sector públic, resolc:  
  
  
Primer  
Encarregar a ATMV a partir de l'1 de gener de 2019, per un termini de dos anys, la realització de les activitats de caràcter tècnic següents:  
a) L'homologació tècnica al sistema SIGApunT d'equips, aplicacions i dispositius dels operadors de transport i de xarxes de venda de títols de transport, així com dels suports d'aquests títols de transport, respecte a l'àrea urbana de Castelló. Aquesta no comportarà canvis tecnològics respecte al sistema actual.  
b) Obtindre registres i dades informàtiques estructurades d'usos i serveis realitzats per les xarxes de vendes de l'àrea urbana de Castelló que permeten identificar les existències de suports de què disposen les xarxes de vendes; les vendes realitzades per les xarxes de vendes segons tipologia de serveis i títols de transport i, en conseqüència, els ingressos que han d'abonar aquestes xarxes i les comissions que han de percebre en concepte de retribució dels seus serveis; així com la resolució d'incidències tecnològiques i atenció al client de segon nivell, consistent a assistir tècnicament al primer nivell en aquells casos en què es requerisca una actuació tecnològica que exigisca un major coneixement del sistema. Aquesta informació serà subministrada a la conselleria competent en matèria de transport amb la periodicitat que s'establisca.  
c) Obtindre registres i dades informàtiques estructurades de cancel·lacions d'etapes dels usuaris en els serveis que presten els operadors de transport de l'àrea urbana de Castelló, que permeten calcular les liquidacions i compensacions, si n'hi haguera, dels esmentats operadors, així com la resolució d'incidències tecnològiques i atenció al client de segon nivell, consistent a assistir tècnicament al primer nivell en aquells casos en què es requerisca una actuació tecnològica que exigisca un major coneixement del sistema. Aquesta informació serà subministrada a la conselleria competent en matèria de transport amb la periodicitat que s'establisca.  
d) Realitzar les activitats previstes en els apartats b) i c) vinculades a l'exercici 2018 en l'àmbit de l'Àrea Metropolitana de València.  
  
Segon  
1. La conselleria competent en matèria de transport serà responsable de dictar tots els actes i les resolucions de caràcter jurídic que donen suport o en els quals s'integre l'activitat objecte d'encàrrec.  
2. Pel que fa a les actuacions vinculades a xarxes de vendes i operadors de transport de l'àrea urbana de Castelló, abans que produïsca efectes l'encàrrec i cada vegada que canvien les condicions aplicables, haurà de dictar resolució signada per l'òrgan competent que indicarà a ATMV:  
  
a) Les tarifes que seran preses com a referència amb expressió d'imports concrets sobre els quals hagen de realitzar-se els càlculs de les liquidacions i comissions a favor de les xarxes de vendes afectades.  
b) Els percentatges de comissions aplicables per a cada xarxa de vendes.  
c) Els paràmetres de càlcul i les fórmules associades de les liquidacions i compensacions, si n'hi haguera, dels operadors de transport.  
3. Respecte a les actuacions vinculades a l'exercici 2018 que haja de realitzar ATMV al llarg de 2019, en l'àmbit de l'Àrea Metropolitana de València, serà igualment exigible el dictat de resolució que preveja els aspectes assenyalats en el punt 2 d'aquest apartat.  
  
Tercer  
No són objecte d'encàrrec les actuacions següents:  
a) L'atorgament de la condició de xarxa de vendes o operador de transport que haguera requerit l'homologació tècnica prèvia al sistema SIGApunT d'equips, aplicacions, dispositius i suports objecte d'homologació.  
b) Les de caràcter pressupostari, de gestió econòmica (ingressos i pagaments), comptable i tributària, ni l'establiment, la gestió o la responsabilitat de relacions contractuals o de qualsevol índole amb xarxes de vendes i operadors de transport, ja que l'encàrrec de gestió no suposa cessió de la titularitat de la competència ni dels elements substantius del seu exercici.  
c) Les compres i contractacions d'elements i serveis tecnològics necessaris per a la gestió dels serveis indicats: targetes a distribuir en la xarxa de vendes, equipaments informàtics, etc.  
d) Les funcions i tasques d'atenció al client de primer nivell, que requereixen el tracte directe in situ amb els usuaris del transport.  
  
València, 20 de desembre de 2018.- La consellera d'Habitatge, Obres Públiques i Vertebració del Territori: María José Salvador Rubert.